Roland Engman
Roland Engman (10. märts 1935 Tallinn – 9. oktoober 2017) oli eesti näitleja. Ta lõpetas aastal 1950 Haapsalu tööstuskooli, ta on õppinud Draamateatri õppestuudios. Ta töötas aastatel 1953–1963 ja 1964–1966 teatris Endla, aastatel 1963–1964 teatris Vanemuine ja aastatel 1966–1971 Tallinna Draamateatris. Ta oli aastatel 1958–1973 Eesti Teatriühingu liige. Hiljem töötas ta Kalevis transpordiosakonna juhataja asetäitjana.